b'\n_START_ARTICLE_\nKuumuus ja kiihko\n_START_SECTION_\nJuoni\n_START_PARAGRAPH_\nElokuva vuorottelee 1980-luvun ja 1920-luvun v\xc3\xa4lill\xc3\xa4. 1980-luvun nykyhetkess\xc3\xa4 tapahtuvassa kehyskertomuksessa englantilainen Anne (Christie) alkaa tutkia Olivia-t\xc3\xa4tins\xc3\xa4 vaiheita 1920-luvun Brittil\xc3\xa4isess\xc3\xa4 Intiassa perimiens\xc3\xa4 kirjeiden avulla ja haastattelemalla t\xc3\xa4tins\xc3\xa4 vanhaa yst\xc3\xa4v\xc3\xa4\xc3\xa4. Olivia (Scacchi), brittivirkamiehen vaimo, oli kokenut tuhoisan romanssin intialaisen prinssin (Kapoor) kanssa. Anne l\xc3\xa4htee itsekin Intiaan saadakseen Olivia-t\xc3\xa4dist\xc3\xa4 lis\xc3\xa4\xc3\xa4 tietoa ja ajautuu asumaan samaan taloon miss\xc3\xa4 Olivia ja t\xc3\xa4m\xc3\xa4n mies Douglas (Cazenove) aikoinaan eliv\xc3\xa4t onnettomassa avioliitossaan.\n_START_SECTION_\nVastaanotto\n_START_PARAGRAPH_\nThe New York Timesin Vincent Canbyn mielest\xc3\xa4 Jhabvalan tarina on t\xc3\xa4ynn\xc3\xa4 herkullisia hahmoja, ja kirjailijan sovitus omasta romaanistaan korostaa tarinan humoristisia seikkoja. Helsingin Sanomien Helena Yl\xc3\xa4nen piti elokuvaa herkk\xc3\xa4n\xc3\xa4 mutta v\xc3\xa4h\xc3\xa4n latteana._NEWLINE_The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.'